CELEX: 32011D0895
Language: el
Date: 2011-12-19 00:00:00
Title: Απόφαση αριθ. 895/2011/ΕΕ του Συμβουλίου, της 19ης Δεκεμβρίου 2011 , για τροποποίηση της απόφασης 2002/546/ΕΚ όσον αφορά την περίοδο εφαρμογής της

29.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 345/17
            
         ΑΠΌΦΑΣΗ αριθ. 895/2011/ΕΕ ΤΟΥ ΣΥΜΒΟΥΛΊΟΥ
   της 19ης Δεκεμβρίου 2011
   για τροποποίηση της απόφασης 2002/546/ΕΚ όσον αφορά την περίοδο εφαρμογής της
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 349,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Έχοντας υπόψη τη γνώμη του Ευρωπαϊκού Κοινοβουλίου (1),
   Αποφασίζοντας σύμφωνα με ειδική νομοθετική διαδικασία,
   Εκτιμώντας τα ακόλουθα:
   
               (1)
            
            
               Με την απόφαση 2002/546/ΕΚ του Συμβουλίου (2) εξουσιοδοτείται η Ισπανία, μέχρι τις 31 Δεκεμβρίου 2011, να εφαρμόζει απαλλαγές ή μειώσεις του φόρου που είναι γνωστός ως «Arbitrio sobre las Importaciones y Entregas de Mercancías en las islas Canarias» (φόρος AIEM) για ορισμένα προϊόντα που παράγονται τοπικά στις Καναρίους Νήσους. Στο παράρτημα της προαναφερθείσας απόφασης παρατίθεται κατάλογος των προϊόντων στα οποία μπορούν να εφαρμόζονται απαλλαγές και μειώσεις φόρου AIEM. Ανάλογα με τα προϊόντα, η διαφορά φορολόγησης μεταξύ των προϊόντων που κατασκευάζονται τοπικά και των λοιπών προϊόντων δεν δύναται να υπερβαίνει τις 5, 15 ή 25 %.
            
         
               (2)
            
            
               Είναι δικαιολογημένη η παράταση της περιόδου εφαρμογής της απόφασης 2002/546/ΕΚ κατά δύο έτη, δεδομένου ότι τα βασικά στοιχεία που δικαιολογούσαν την έγκριση που προβλέπει η απόφαση αυτή έχουν παραμείνει αμετάβλητα. Ως προς το θέμα αυτό, η Επιτροπή επιβεβαίωσε στην από 28 Αυγούστου 2008 έκθεσή της προς το Συμβούλιο σχετικά με την εφαρμογή του ειδικού καθεστώτος όσον αφορά τον φόρο AIEM που επιβάλλεται στις Καναρίους Νήσους, ότι ο φόρος AIEM εφαρμόζεται ικανοποιητικά χωρίς να απαιτείται τροποποίηση της απόφασης 2002/546/ΕΚ του Συμβουλίου.
            
         
               (3)
            
            
               Επιπλέον, η έκθεση που διαβίβασαν οι ισπανικές αρχές στην Επιτροπή επιβεβαιώνει ότι τα μειονεκτήματα που δικαιολογούσαν την έγκριση πλήρους απαλλαγής και μερικής μείωσης του φόρου AIEM για κατάλογο προϊόντων που παράγονται τοπικά στις Καναρίους Νήσους, εξακολουθούν να ισχύουν.
            
         
               (4)
            
            
               Η απόφαση 2002/546/ΕΚ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 1 παράγραφος 1 πρώτη πρόταση της απόφασης 2002/546/ΕΚ, η ημερομηνία 31 Δεκεμβρίου 2011 αντικαθίσταται από την ημερομηνία 31 Δεκεμβρίου 2013.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   Άρθρο 3
   Η παρούσα απόφαση απευθύνεται στο Βασίλειο της Ισπανίας.
   
      Βρυξέλλες, 19 Δεκεμβρίου 2011.
      
         
            Για το Συμβούλιο
         
         
            Ο Πρόεδρος
         
         M. KOROLEC
      
   
   
      (1)  Γνώμη της 1ης Δεκεμβρίου 2011 (δεν δημοσιεύθηκε ακόμα στην Επίσημη Εφημερίδα).
   
      (2)  ΕΕ L 179 της 9.7.2002, σ. 22.